
AKCINĖ BENDROVĖ „VIA LIETUVA“

	Pirkimo dalyviams
	                     2025-06-02
	

	
	Į 2025-05-29
 


DĖL PIRKIMO DOKUMENTŲ PAAIŠKINIMO Nr.1

            Akcinė bendrovė “Via Lietuva” (toliau – Perkančioji organizacija) gavo tiekėjo klausimą dėl vykdomo pirkimo Nr. 2703757 „Valstybei svarbaus projekto Klaipėdos pietinio aplinkkelio susisiekimo komunikacijų inžinerinės infrastruktūros vystymo plano parengimo paslaugos“ dokumentų.
Perkančioji organizacija teikia suinteresuoto tiekėjo klausimą ir atsakymą į jį*:
	Eil. Nr.
	Klausimas
	Atsakymas

	1.
	Laba diena,

Atsižvelgiant į tiekėjui keliamą kvalifikacinį reikalavimą, nurodytą pirkimo dokumentuose:

Tiekėjas (ar jungtinės veiklos sutarties pagrindu veikianti tiekėjų grupė) per paskutinius 5 (penkis) metus iki pasiūlymų pateikimo termino pabaigos pagal vieną ar daugiau sutarčių yra tinkamai parengęs:
1.1. valstybės lygmens specialiojo teritorijų planavimo dokumentą (-us) (susisiekimo komunikacijų inžinerinės infrastruktūros vystymo planą (-us) kartu su strateginiu pasekmių aplinkai vertinimu (SPAV), kartu su poveikio aplinkai vertinimu (PAV) ar be jo), kuris (-ie) yra patvirtinti ir registruoti,
ir
1.2. rekonstravimo ar naujos statybos projektą (-us), plėtros planą (-us) (galimybių studiją (-as)) ypatingų statinių grupei priskiriamuose statiniuose (užsienio – lygiaverčiuose statiniuose) valstybinės reikšmės keliuose, priklausomai nuo jų suskirstymo pagal reikšmę (magistraliniai ar (ir) krašto keliai),
kurio (-ių) vertė ne mažesnė kaip 330 000,00 Eur be PVM,

Prašome Perkančiosios organizacijos patikslinti:

1. Ar reikalavimas, kad įgyvendintos sutarties vertė būtų ne mažesnė nei 330 000,00 Eur be PVM, taikomas tik rekonstravimo ar naujos statybos projektui, plėtros planui (galimybių studijai) valstybinės reikšmės keliuose (1.2. punktui), ar taip pat jis taikomas ir valstybės lygmens specialiojo teritorijų planavimo dokumentui (vystymo planui kartu su SPAV/PAV) (1.1. punktui)? Jeigu reikalavimas sutarties vertei taikomas abejiems punktams, prašoma paaiškinti ar tiek. 1.1. tiek 1.2. punktuose prašoma vertė atitinkamai sutarčiai yra po 330 000,00 Eur be PVM?

2. Ar šis vertės reikalavimas yra  taikomas abiejų minėtų dokumentų parengimo sutarčių bendrai vertei, t. y. ar teisingai suprantame, kad pakanka, jog 1.1. ir 1.2. kvalifikacijos reikalavimų punktuose bendra įvykdytų sutarčių vertė sudarytų (susumavus) ne mažiau nei 330 000,00 Eur be PVM?

3. Ar Tiekėjas atitiks keliamą kvalifikacinį reikalavimą, jeigu kaip pvz. pateiks 3 įgyvendintas  sutartis 1.1. punkto reikalavimui pagrįsti ir pateiks 3 įgyvendintas sutartis 1.2. punkto reikalavimui pagrįsti, kurių bendra (suminė visų 6 sutarčių) vertė bus ne mažesnė nei 330 000,00 Eur be PVM? Ar kiekvienam punktui galima teikti tik po vieną sutartį?


	    
Perkančioji organizacija atsakydama į Pirkimo dalyvio klausimą paaiškina, jog Techninio ir profesinio pajėgumo kvalifikacijos reikalavimas dėl Tiekėjas (ar jungtinės veiklos sutarties pagrindu veikianti tiekėjų grupė) per paskutinius 5 (penkis) metus iki pasiūlymų pateikimo termino pabaigos pagal vieną ar daugiau sutarčių yra tinkamai parengęs:
1.1. valstybės lygmens specialiojo teritorijų planavimo dokumentą (-us) (susisiekimo komunikacijų inžinerinės infrastruktūros vystymo planą (-us) kartu su strateginiu pasekmių aplinkai vertinimu (SPAV), kartu su poveikio aplinkai vertinimu (PAV) ar be jo), kuris (-ie) yra patvirtinti ir registruoti,
ir
1.2. rekonstravimo ar naujos statybos projektą (-us), plėtros planą (-us) (galimybių studiją (-as)) ypatingų statinių grupei priskiriamuose statiniuose (užsienio – lygiaverčiuose statiniuose) valstybinės reikšmės keliuose, priklausomai nuo jų suskirstymo pagal reikšmę (magistraliniai ar (ir) krašto keliai),
kurio (-ių) vertė ne mažesnė kaip 330 000,00 Eur be PVM – galima pateikti vieną ar daugiau sutarčių apimančių 1.1 ir 1.2 punktų reikalavimus, kurių vertė bendrai  ne mažesnė nei 330.000,00 Eur be PVM. 



*Čia ir kitur suinteresuoto (-ų) tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.
Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.

